Document ID: /roh_data/filtered/fineweb-2-filterrobots_roh.jsonl.gz/12512

Quai di Jürg Brandenberger, el è stà là per la Rundschau. Ils blers dals fugitivs nizzegian il champ a Subotica per ruassar, per mangiar, baiver e per sa lavar. Lura cuntinueschan els lur viadi, e quai malgrà ch’i dat ina saiv tranter la Serbia e l’Ungaria.
Blers dad els han vis sgarschur, han stuì tras champs da minas ed han vis, co auters fugitivs èn vegnids sajettads dasper els. La suletta finamira dals fugitivs è tenor Jürg Brandenberger da vegnir en l’Europa dal Vest, il pli gugent en Germania. La raschun è ch’i è sa tschantschà enturn tar ils fugitivs che las schanzas da survegnir asil en Germania èn las pli autas. Perquai vegnian els er a surmuntar la saiv tranter la Serbia e l’Ungaria.